VSRS Sklep I R 98/2019
Sodna praksa Vrhovnega sodišča, 2019-09-19

mag. Rudi Štravs (preds.), Jan Zobec (poroč.), dr. Ana Božič Penko

spor o pristojnosti - izvršilni postopek - izvršba na denarna sredstva dolžnika pri organizaciji za plačilni promet - stalno prebivališče dolžnika

Dolžnikovo stalno prebivališče se nahaja na območju katastrske občine Plač, ki skladno s 31. točko 8. člena ZPUZSO spada v območje Okrajnega sodišča v Mariboru (114. člena ZS, pred spremembo ZS-H v zvezi s prvim odstavkom 24. člena ZS-H).

Za odločanje v tej zadevi je pristojno Okrajno sodišče v Mariboru.

1. Okrajno sodišče v Kamniku je s sklepom 2344 I 98/2019 z dne 13. 5. 2019 sklenilo, da ni krajevno pristojno za odločanje v tej zadevi, ter po pravnomočnosti sklepa zadevo odstopilo Okrajnemu sodišču na Ptuju. Okrajno sodišče na Ptuju je na podlagi 24. člena Zakona o pravdnem postopku (v nadaljevanju ZPP) zadevo predložilo Vrhovnemu sodišču, da odloči v sporu o pristojnosti, saj ima dolžnik stalno oziroma začasno prebivališče v Zgornji Kungoti, ki spada v območje občine Kungota, zato je za zadevo pristojno Okrajno sodišče v Mariboru.

2. Za odločanje v tej zadevi je pristojno Okrajno sodišče v Mariboru.

3. V kompetenčnih sporih med okrajnimi sodišči z območja različnih višjih sodišč odloča Vrhovno sodišče (drugi odstavek 25. člena ZPP v zvezi s 15. členom Zakona o izvršbi in zavarovanju, v nadaljevanju ZIZ). Upnik je v predmetnem izvršilnem postopku predlagal več sredstev izvršbe (prenos sredstev, ki so pri organizacijah za plačilni promet, prenos denarne terjatve in prodajo premičnin), pri čemer je kot prvo od sredstev izvršbe navedel prenos sredstev, ki so pri organizacijah za plačilni promet. Po določbi 35. člena v zvezi s 136. in 100. členom ZIZ je za izvršbo krajevno pristojno sodišče, na območju katerega ima dolžnik stalno prebivališče. Območje krajevne pristojnosti okrajnih sodišč je določeno s katastrskimi občinami (tretji odstavek 114. člena Zakona o sodiščih, v nadaljevanju ZS). Ker Vlada Republike Slovenije ni izdala uredbe, s katero bi določila katastrske občine, ki obsegajo območje posameznega okrajnega sodišča, se za območje krajevne pristojnosti okrajnih, okrožnih in višjih sodišč štejejo območja, ki so veljala do dneva uveljavitve tega zakona (prvi odstavek 24. člena ZS-H

). Katastrske občine, ki spadajo v določen sodni okraj, so še vedno določene z Zakonom o postopku za ustanovitev, združitev oziroma spremembo območij občine ter območjih občin (v nadaljevanju ZPUZSO).

Dolžnikovo stalno prebivališče se nahaja na območju katastrske občine Plač, ki skladno s 31. točko 8. člena ZPUZSO spada v območje Okrajnega sodišča v Mariboru (114. člena ZS, pred spremembo ZS-H v zvezi s prvim odstavkom 24. člena ZS-H). V skladu z drugim odstavkom 25. člena ZPP v zvezi s 15. členom ZIZ je zato Vrhovno sodišče sklenilo, da je za nadaljnje odločanje v tej zadevi krajevno pristojno Okrajno sodišče v Mariboru.

Zakon o spremembah in dopolnitvah Zakona o sodiščih (Ur. l. RS, št. 45/2008).

ZPUZSO je bil sicer razveljavljen z Zakonom o ustanovitvi občin ter določitvi njihovih območij, ki pa ne določa katastrskih občin.

Zakon o pravdnem postopku (1999) - ZPP  - člen 25, 25/2

Zakon o izvršbi in zavarovanju (1998) - ZIZ  - člen 15, 35, 100, 136

Zakon o spremembah in dopolnitvah Zakona o sodiščih (2008) - ZS-H  - člen 24, 24/1

Zakon o sodiščih (1994) - ZS  - člen 114, 114/3

Zakon o postopku za ustanovitev, združitev oziroma spremembo območja občine ter o območjih občin (1980) - člen 8, 8-31

*Zadeve, v katerih je sodišče sprejelo vsebinsko enako stališče o procesnih oz. materialnopravnih vprašanjih.